b'\n_START_ARTICLE_\nFjodor Filipovi\xc4\x8d Dovre\n_START_SECTION_\n\xc5\xbdivljenje\n_START_PARAGRAPH_\nRodil se je v Dresdnu (Spodnja Sa\xc5\xa1ka) v dru\xc5\xbeini francosko-plemi\xc5\xa1kega rodu._NEWLINE_V rodnem mestu je prejel izobrazbo na In\xc5\xbeenirski akademiji. Leta 1784 je vstopil v poljsko vojsko; med vstajo leta 1794 je bil aretiran in zaprt._NEWLINE_Zmagoviti Rusi so ga osvobodili in 21. februarja 1795 je vstopil v rusko vojsko kot in\xc5\xbeenirski stotnik. Sprva je bil predavatelj fortifikacij in in\xc5\xbeenirstva v Artilerijski in in\xc5\xbeenirski voja\xc5\xa1ki \xc5\xa1oli._NEWLINE_Leta 1799 je bil povi\xc5\xa1an v polkovnika in leta 1801 je postal vodja risalne sobe v in\xc5\xbeenirskem oddelku v general\xc5\xa1tabu. Leta 1805 je bil preme\xc5\xa1\xc4\x8den v veleposlani\xc5\xa1tvo na Kitajskem._NEWLINE_Leta 1807 je sodeloval v bojih, nakar pa je postal na\xc4\x8drtovalec obrambnih in\xc5\xa1talacij na zahodni fronti Ruskega imperija. 15. septembra 1811 je bil povi\xc5\xa1an v generalmajorja._NEWLINE_V veliki patriotski vojni se je odlikoval v bitki za Polotsk. Po vojni je ostal v Parizu s specialnimi nalogami in leta 1815 je bil poslan na Poljsko, kjer je izdelal geodetske meritve njenih mej. Pozneje je bil preme\xc5\xa1\xc4\x8den \xc5\xa1e v Litvo in nato je sodeloval \xc5\xa1e v bojih s Turki._NEWLINE_Leta 1831 je postal glavni svetovalec obrambnega ministra in \xc4\x8dlan zbora za voja\xc5\xa1ko-\xc5\xa1olske zavode, nato pa na\xc4\x8delnik \xc5\xa1taba rezervne armade._NEWLINE_Pokopan je na volkovskom luteranskem pokopali\xc5\xa1\xc4\x8du.'